Antarktidada Toshkentdan 18 barobar katta aysberg ajralib chiqdi

Antarktidadagi eng katta shelf muzliklaridan biri Larsen S ajralib chiqib, kuzatuvlar tarixidagi eng katta aysbergni hosil qildi.

Uelsning Suonsi universiteti ma’lumotariga ko‘ra, aysbergning maydoni 6 ming kvadrat kilometrga teng — bu 18 ta Toshkent shahri degani.
Olimlarning so‘zlariga ko‘ra, aysbergning hosil bo‘lishi 10—12 iyul kunlari oralig‘ida yuz bergan.
Muzlikdagi yoriq ilk bor 2011-yili qayd etilgan edi, 2014-yildan boshlab yoriqning kattalashishi tezlashdi.

Olimlarning qayd etishicha, endi oqim va shamollar aysbergni Atlantika okeaniga oqizib ketadi.